SOLAR เฮ! Q2/59 พลิกมีกำไรอยู่ที่ 13.56 ลบ.หลังยอดขายเพิ่มขึ้น
SOLAR เฮสนั่น! Q2/59 พลิกมีกำไรอยู่ที่ 13.56 ลบ. จากปีก่อนขาดทุน 36.32 ลบ. หลังยอดขายเพิ่มขึ้นจากการส่งออก-ขายแผ่นเซลล์แสงอาทิตย์และมีการขายระบบ Grid Connected – ระบบสูบน้ำ เพิ่มขึ้น และมีการรับรู้รายได้จากงาน EPC-Solar Power Plant ให้แก่บริษัทย่อยเพิ่มขึ้น ด้าน 6 เดือนแรก พลิกกำไรมาที่ 13.30 ลบ. จากปีก่อนขาดทุน 33.93 ลบ.
16 ส.ค. 2559

บริษัท โซลาร์ตรอน จำกัด (มหาชน) หรือ SOLAR รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 13.56 ล้านบาท หรือมีกำไรสุทธิ 0.02 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 36.32 ล้านบาท หรือขาดทุนสุทธิ 0.07 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมียอดขายเพิ่มขึ้นจากการส่งออก-ขายแผ่นเซลล์แสงอาทิตย์และมีการขายระบบ Grid Connected – ระบบสูบน้ำ เพิ่มขึ้น และมีการรับรู้รายได้จากงาน EPC-Solar Power Plant ให้แก่บริษัทย่อยเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 13.30 ล้านบาท หรือ 0.07 บาทต่อหุ้น จากช่วงเดียวกันของปีก่อนขาดทุนสุทธิ 33.93 ล้านบาท หรือ 0.07 บาทต่อหุ้น